ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
خریف مارکیٹنگ سیزن21-2020کے دوران ایم ایس پی کا نفاذ
رواں خریف مارکیٹنگ سیزن کے 21-2020ءمیں حکومت کے ذریعے اپنی موجودہ کم از کم امدادی قیمت اسکیم کے مطابق کسانوں سے ایم ایس پی پر خریف 21-2020ء فصلوں کی خریداری کا عمل جاری ہے۔
پنجاب،ہریانہ،اترپردیش،تلنگانہ،اتراکھنڈ،تمل ناڈو،چنڈی گڑھ،جموں و کشمیر،کیرالہ، گجرات اورآندھراپردیش کی ریاستوں اور مرکز کے زیر انتظام علاقوں میں خریف 21-2020ء کے لئے دھان کی خریداری کا کام بلارُکاوٹ جاری ہے۔اس سلسلے میں 18 نومبر 2020ءتک 288.24لاکھ میٹرک ٹن سے زیادہ دھان کی خریداری کی گئی ہے، جبکہ گزشتہ سال کی اسی مدت کے دوران 244.37لاکھ میٹرک ٹن دھان کی خریداری کی گئی تھی،جس سے گزشتہ سال کے مقابلے میں 17.95 فیصد اضافے کا پتہ چلتا ہے۔288.24 لاکھ میٹرک ٹن کی مجموعی خریداری میں سے اکیلے پنجاب سے 199.97لاکھ میٹرک ٹن دھان کی خریداری کی گئی ہے،جو کہ مجموعی خریداری کا 69.37 فیصد ہے۔
موجودہ خریف مارکیٹنگ سیزن میں 54420.51کروڑ روپے کی ایم ایس پی قیمت پر دھان کی خریداری سے تقریباً 24.95لاکھ کسانوں کو فائدہ ہوا ہے۔
مزید برآں ریاستوں کی تجاویز کی بنیاد پر خریف مارکیٹنگ سیزن 21-2020ء میں تمل ناڈو،کرناٹک،مہاراشٹر،تلنگانہ،گجرات، ہریانہ،اترپردیش، اُڈیشہ،راجستھان اور آندھرپردیش ریاستوں سے قیمت امدادی اسکیمکے تحت 45.10لاکھ میٹرک ٹن دلہن اور تلہن کی خریداری کو منظوری دی گئی۔اس کے علاوہ آندھرپردیش،کرناٹک،تمل ناڈو اورکیرالہ ریاستوں کے لئے 1.23لاکھ میٹرک ٹن کھوپرا  کی خریداری کو منظوری دی گئی۔دیگر ریاستوں ؍مرکز کے زیر انتظام علاقوں کے معاملےمیں پی ایس ایس کے تحت دالوں،تلہن اور ناریل کی خریداری کے لئے تجاویز موصول ہونے پر منظوری دی جائے گی،تاکہ ریاست کے ذریعے نامزد کی گئیں خریداری ایجنسیوں کے ذریعے مرکزی نوڈل ایجنسیاں متعلقہ ریاستوں ؍مرکز کے زیر انتظام علاقوں میں نوٹیفائی کی گئی فصل کی مدت کے دوران بازار کی شرح ایم ایس پی سے کم ہونے کی صورت میں سال 21-2020ء کے لئے نوٹیفائی کی گئی ایم ایس پی پر براہ راست رجسٹرڈ کسانوں سے ان فصلوں کے ایف اے کیو گریڈ کی خریداری کرسکیں۔
حکومت نے 18نومبر 2020ء تک اپنے نوڈل ایجنسیوں کے ذریعے 60581.37میٹرک ٹن مونگ،اُڑد،مونگ پھلی اور سوابین،جس کی ایم ایس پی مالیت 327.79کروڑ روپے ہے،کی خریداری کی ہے۔جس سےتمل ناڈو،مہاراشٹر،گجرات،ہریانہ اورراجستھان کے35214کسانوں کو فائدہ ملا،جبکہ گزشتہ سال اسی مدت کے دوران 41370.93میٹرک ٹن کی خریداری کی گئی تھی، جس سے دلہن اور تلہن کی خریداری میں 46.43 فیصد کے اضافے کا پتہ چلتا ہے۔
اسی طرح 5089میٹرک ٹن ناریل ،جس کی ایم ایس پی مالیت 52.40کروڑ روپے ہے، کی خریداری کی گئی ، جس سے 18نومبر 2020ء تک کرناٹک اور تمل ناڈو کے 3961کسانوں کو فائدہ ملا ہے،جبکہ گزشتہ سال کی اسی مدت کے دوران 293.34میٹرک ٹن ناریل کی خریداری کی گئی تھی۔ ناریل اور اُڑد کے معاملے میں ان کی پیداوار والی زیادہ تر ریاستوں میں قیمتیں ایم ایس پی سے زیادہ چل رہی ہیں۔متعلقہ ریاست ؍مرکز کے زیر انتظام علاقوں کی حکومتیں خریف دالوں اور تلہن کے معاملے میں فصلوں کی آمد پر متعلقہ ریاستوں کے ذریعے مقررہ تاریخ سے خریداری شروع کرنے کے لئے ضروری انتظامات کررہی ہیں۔
پنجاب،ہریانہ،راجستھان،مدھیہ پردیش، تلنگانہ،آندھرا پردیش،مہاراشٹر، گجرات اور اُڈیشہ ریاستوں میں ایم ایس پی کے تحت کپاس کی خریداری کا کام بخوبی جاری ہے۔18نومبر 2020ء تک5331.14کروڑ روپے مالیت کی1733156کاٹن گانٹھوں کی خریداری کی جاچکی ہے،جس سے 339946کسانوں کو فائدہ حاصل ہوا ہے۔
وزیراعظم کا دفتر
وزیراعظم 12 جنوری کو دوسرے نیشنل یوتھ پارلیمنٹ فیسٹول کی اختتامی تقریب سے خطاب کریں گے
وزیراعظم جناب نریندر مودی 12 جنوری 2021 کو 10.30 بجے صبح ویڈیو کانفرنسنگ کے ذریعے دوسرے یوتھ پارلیمنٹ فیسٹول کی اختتامی تقریب سے خطاب کریں گے۔ فیسٹول کے تین قومی فاتحین بھی تقریب میں اپنے خیالات کا اظہار کریں گے۔اس موقع پر لوک سبھا اسپیکر، مرکزی وزیرتعلیم اور نوجوانوں کے امور و کھیل کود کےوزیرمملکت  بھی تقریب میں موجود ہوں گے۔
نیشنل یوتھ پارلیمنٹ فیسٹول
نیشنل یوتھ پارلیمنٹ فیسٹول  کا مقصد 18 سے 25 سال کی عمر کے ایسے نوجوانوں کے خیالات کو سننا ہے ، جنہیں ووٹ ڈالنے کی اجازت ہے اور آئندہ برسوں میں مختلف کیرئیر کو اپنانا ہے، جن میں پبلک سروسز شامل ہیں۔این وائی پی ایف کا تصور وزیرعظم کے31 دسمبر 2017 کو من کی بات پروگرام میں ان کے خیالات پر مبنی ہے۔ ان خیالات سے متاثر ہوکرپہلا این وائی پی ایف 12 جنوری سے 27 فروری 2019 کے دوران منعقد کیا گیا تھا، جس کاموضوع ’’جدید ہندوستان کی آواز بنیں، حل تلاش کریں اور پالیسی میں شراکت دار بنیں‘‘ تھا۔ اس پروگرام میں کل 88000 نوجوانوں نے حصہ لیا تھا۔
دوسرا این وائی پی ایف 23 دسمبر 2020 کو ورچوولی طور پر شروع کیا گیا۔ اس کے پہلے مرحلے میں ملک بھر سے 2.34 نوجوانوں نے شرکت کی تھی۔ اس کے بعد یکم تا 5 جنوری 2021 کے دوران ورچوولی طریقے سے ریاستی نوجوان رکن پارلیمان کی پیروی کی گئی ۔ دوسرے این وائی پی ایف کے فائنل کا انعقاد 11 جنوری 2021 کو پارلیمنٹ کے سینٹر ہال میں منعقد کیا جائے گا۔ 29 قومی فاتحین کونیشنل جیوری کے سامنے اپنے خیالات کا اظہار کرنے کا موقع ملےگا۔نیشنل جیوری، محترمہ روپا گانگولی، رکن راجیہ سبھا، جناب پرویش صاحب سنگھ، رکن لوک سبھا اور معروف صحافی جناب پرفلا کیٹکر پر مشتمل ہے۔ سرفہرست تین قومی فاتحین کو 12 جنوری کواختتامی تقریب کے دوران وزیراعظم کے سامنے اپنے خیالات کا اظہار کرنے کا موقع حاصل ہو گا۔
نیشنل یوتھ فیسٹول
نیشنل یوتھ فیسٹول ہر سال 12 سے 16 جنوری کے درمیان منایا جاتا ہے۔ 12 جنوری کو سوامی وویکانند کے یوم پیدائش پر یوم نوجوان کے طور پرمنایا جاتا ہے۔ اس سال نیشنل یوتھ فیسٹول کے ساتھ این وائی پی ایف کا بھی اہتمام کیا جارہا ہے۔
نیشنل یوتھ فیسٹول کا مقصد ملک کے نوجوانوں کو اپنی صلاحیتوں کو ظاہر کرنے کے لئے ایک پلیٹ فارم پر جمع کرنا ہے، جہاں نوجوان باضابطہ اور غیر رسمی طور پر اپنی معاشرتی اور ثقافتی اپنے منفرد خیالات کا تبادلہ کرتے ہوئے منی انڈیا کی تشکیل کرتے ہیں۔ اس کے ذریعے قومی یکجہتی، فرقہ وارانہ ہم آہنگی، اخوت ، جرأت اور ہمت کے جذبے کی حوصلہ افزائی کی جاتی ہے۔ اس کا بنیادی مقصد ایک بھارت، شریشٹھ بھارت کی روح، جوہر اور تصور کی تشہیر کرنا ہے۔
کووڈ-19 کی وجہ سے 24ویں نیشنل یوتھ فیسٹول کو ورچوولی طریقہ کار سے منعقد کیا جارہا ہے۔ اس سال کا فیسٹول کا موضوع ہے ’’یووا- اُتساہ نئے بھارت کا‘‘ ۔ جس کا مطلب ہے کہ نوجوان نیو انڈیا کو جشن کو زندہ و جاوید رکھتے ہیں۔ 24ویں نیشنل یوتھ فیسٹول کی افتتاحی تقریب اور دوسری نیشنل یوتھ پارلیمنٹ فیسٹول کی اختتامی تقریب 12 جنوری 2021 کو پارلیمنٹ کے سینٹرل ہال میں منعقد ہوگی۔ 24ویں نیشنل یوتھ فیسٹول کا اختتام نئی دہلی کے ڈاکٹر امبیڈکر انٹرنیشنل سینٹر میں 16 جنوری 2021 کو ہوگا۔
وزارت خزانہ
2024 کے 6.18 فیصد سرکاری حصص کی فروخت  کےلیے نیلامی، 2033 کے 7.57 فیصد سرکاری حصص کی فروخت  کے لیے نیلامی اور 2050 کے 7.16 فیصد کے سرکاری حصص کی فروخت  کی نیلامی
نئی دہلی، 11 مئی 2020 / حکومت ہند نے مندرجہ ذیل کی فروخت  کا اعلان کیا ہے:  قیمت کی بنیاد پر بولی کے ذریعے12 ہزار کروڑ روپے  کی نوٹیفائیڈ رقم کے لیے چھ اعشاریہ ایک آٹھ سرکاری اسٹاک 2024؛  قیمت کی بنیاد پر بولی کے ذریعے 11 ہزار کروڑ روپے  کی نوٹیفائڈ رقم کے لیے ساتھ اعشاریہ پانچ ساتھ فیصد سرکاری اسٹاک 2033؛  قیمت پر مبنی بولی کے ذریعے 7 ہزار کروڑ روپے  کی نوٹیفائڈ رقم کے لیے حکومت کا 7 اعشاریہ ایک چھ فیصد اسٹاک 2050۔ حکومت کو اختیار ہوگا کہ وہ مندرجہ بالا سکیورٹیز میں سے ایک یا ایک سے زیادہ کے لیے دو - دوہزار کروڑ روپے تک کا اضافی سبسکرپشن اپنے پاس برقرار رکھے۔ یہ نیلامی کثیر قیمتی طریقے کا استعمال کرتے ہوئے کی جائے گی۔ یہ نیلامی ریزرو بینک آف انڈیا کے ممبئی ، فورٹ کے ممبئی دفتر کے ذریعے 15 مئی 2020  کی جائے گی۔
اسٹاک کی فروخت کی نوٹیفائڈ رقم کا 5 فیصد حصہ اہل افراد اور اداروں کو سرکاری تمسکات کی بولی میں غیر مقابلہ جاتی بولی کی سہولت سے متعلق اسکیم کے مطابق الاٹ کیے جائیں گے۔
نیلامی کے لیے مقابلہ جاتی اور غیر مقابلہ جاتی دونوں ہی طرح کی بولیاں بھارتیہ ریزرو بینک کے کور بینکنگ سولیوشن  نظام میں الیکٹرانک شکل میں 15 مئی 2020 کو داخل کی جائیں۔ غیر مقابلہ جاتی بولیاں صبح ساڑھے 10 سے گیارہ بجے درمیان اور مقابلہ جاتی بولیاں صبح ساڑھے دس بجے سے صبح ساڑھے گیارہ بجے کے درمیان داخل کیا جا ئیں۔
نیلامی کے نتائج کا اعلان 15 مئی 2020  کو کیا جائے گا اور کامیاب بولی لگانے والوں کو رقم کی ادائیگی 18 مئی 2020  کو کی جائے گی۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2455
(Visitor Counter : 85
کیمیکلز اور فرٹیلائزر کی وزارت
’’کیمیکلز‘‘ کے شعبے میں ترقی کے زبردست امکانات: جناب گوڑا
نئی دہلی، 29 ستمبر 2020، کیمیکلز اور فرٹیلائزرز کے مرکزی وزیر جناب ڈی بی سدانند گوڑا نے کہا ہے کہ ایسے وقت میں جبکہ حکومت گھریلو پروڈکشن میں خود کفیلی پر توجہ مرکوز کررہی ہے، بھارت میں سرمایہ کاری کے لئے یہ اچھا وقت ہے۔
جناب گوڑا کیمیکلز و پیٹرو کیمیکلز کے محکمے اور فکی کے ذریعہ منعقدہ ’اسپیشلٹی کیمیکلز‘ کے موضوع پر ایک ویبینار سے خطاب کررہے تھے۔ وزیر موصوف نے آج ’’انڈیا کیمپ 2021‘‘ کا باضابطہ طریقے سے آغاز کیا، جس کا انعقاد 17 سے 19 مارچ 2021 کو کیا جائے گا۔
وزیر موصوف نے کہا ’’اسپیشلٹی کیمیکلز ‘‘ ایک ایسا شعبہ ہے جس میں ترقی کے زبردست امکانات ہیں۔ گزشتہ دو دہائیوں میں اکیمیکلز خصوصی طور پر اسپیشلٹی کیمیکلز کی مینوفیکچرنگ میں واضح تبدیلی نظر آئی ہے اور وہ یوروپی یونین اور شمالی امریکہ سے ایشا کی طرف منتقل ہوئی ہے۔
ہندوستانی کیمیکلز اور پیٹرو کیمیکلز کی صنعت میں زبردست امکانات ہیں اور یہ 2025 تک ایک اہم رول ادا کرسکتی ہے۔ یہ واحد شعبہ موجودہ 160 بلین ڈالر کے مقابلے میں ملک کی جی ڈی پی میں 300 بلین ڈالر کا تعاون کرسکتا ہے۔
جناب گوڑا نے کہا کہ بھارت ملک میں تیار ہونے والے تین بلک ڈرگ پارکوں میں ڈرگ پروڈکشن کی ایک مکمل ویلیو چین قائم کرنے کے لئے پروڈکشن سے منسلک محرکات  کے ذریعہ اور جدید ترین بنیادی ڈھانچہ سہولتیں تیار کرکے صنعت کاروں کو تحریک دے گا۔
۔۔۔۔۔۔۔۔۔۔۔
م ن۔ ا گ۔ن ا۔
U-5958
(Visitor Counter : 190
کابینہ
بھارت اورسعودی عرب کے مابین کسٹم کے امور میں باہمی تعاون کی مفاہمتی عرضداشت کو کابینہ کی منظوری
نئی دہلی ،14فروری :وزیراعظم ، جناب نریندرمودی کی صدارت میں بھارت اورسعودی عرب کے مابین کسٹم امور میں باہمی تعاون کی مفاہمتی عرضداشت پردستخط کے لئے کابینہ نے اپنی منظوری دے دی ہے ۔
اس معاہدے سے کسٹم سے متعلق جرائم کا پتہ لگانے ان کی روک تھام کے لئے معتبرفوری اورکفایتی معلومات اورسراغ رسانی میں مدد ملے گے ۔
۔۔۔۔۔۔۔۔۔۔۔۔۔۔۔۔
U-962
(Visitor Counter : 40
وزارت خزانہ
نیلامی برائے فروخت  برائے حکومت ہند کے فلوٹنگ ریٹ بانڈز 2028،  6.10 %سرکاری سکیورٹی 2031، اور 6.76 %سرکاری سکیورٹی 2061
حکومت ہند  نے  یکساں قیمت کا طریقہ کار استعمال کرتے ہوئے قیمت پر مبنی نیلامی کے ذریعہ 4000 کروڑ روپے  کی نوٹیفائیڈ رقم کے لئے حکومت ہند کے فلوٹنگ ریٹ بانڈز 2028،  یکساں قیمت کا طریقہ کار استعمال کرتے ہوئے قیمت پر مبنی نیلامی کے ذریعہ 13000کروڑ روپے  کی نوٹیفائیڈ رقم کے لئے، 6.10 % سرکاری سکیورٹی 2031 ، اور  کثیر رخی قیمت کا طریقہ کار استعمال کرتے ہوئے قیمت پر مبنی نیلامی کے ذریعہ 7000 کروڑ روپے  کی نوٹیفائیڈ رقم کے لئے 6.76 %سرکاری سکیورٹی 2061کی فروخت  کا اعلان کیا ہے۔حکومت ہند کو ایک یا زیادہ سکیورٹی / سکیورٹیز کے خلاف ہر ایک کے لئے 2000 کروڑ روپے تک کا اضافی سبسکرپشن اپنے پاس رکھنے کا اختیار ہوگا۔ یہ نیلامی بروز جمعہ یعنی 29 اکتوبر 2021 کو ممبئی کے فورٹ علاقے میں ہندوستانی ریزرو بینک کے ممبئی آفس کے ذریعے منعقد کی جائے گی۔
سرکاری سکیورٹیز کی نیلامی میں غیر مقابلہ جاتی بولی لگانے کی سہولت کی اسکیم کے مطابق، سکیورٹیز کی فروخت کی نوٹیفائڈ رقم کا 5 فیصد تک اہل افراد اور اداروں کو الاٹ کیا جائے گا۔
مقابلہ جاتی اور غیر مقابلہ جاتی ، دونوں طرح کی نیلامی کے لئے بولیوں کو 29 اکتوبر 2021 کو ہندوستانی ریزرو بینک کے کور بینکنگ سولیوشن  پر الیکٹرانک فارمٹ میں جمع کیا جانا چاہئے۔ غیر مقابلہ جاتی بولیوں کو صبح ساڑھے 10 بجے سے صبح 11 بجے کے دوران ، جب کہ مقابلہ جاتی بولیوں کو ساڑھے 10 بجے سے ساڑھے 11 بجے صبح کے درمیان جمع کیا جانا چاہئے۔
بولیوں کے نتیجے کا اعلان 29 اکتوبر 2021  کیا جائے گا اور کامیاب بولی دہندگان کے ذریعے ادائیگی یکم نومبر 2021  کی جائے گی۔
یہ سکیورٹیز ، ہندوستان کے ریزرو بینک کے سرکلر نمبر آر بی آئی / 19-2018 / 25 بتاریخ 24 جولائی 2018 ، وقت وقت سے ترمیم شدہ ، کے ذریعے جاری کردہ ’’مرکزی سرکاری سکیورٹیز میں جب جاری کئے گئے لین دین‘‘ سے متعلق رہنما خطوط کے مطابق ’’جب جاری کئے گئے‘‘ تجارت کے لئے ،اہل ہوں گی۔
۔۔۔۔۔۔۔۔۔۔۔۔۔۔۔۔۔۔

U-12198
(Visitor Counter : 125
سٹرک ٹرانسپورٹ اور شاہراہوں کی وزارت
دویانگ جن افراد کو عارضی رجسٹریشن کے ذریعہ مکمل طور پر تیار شدہ موٹر گاڑیوں کو ان کے مطابق اور موافق موٹر گاڑیوں میں تبدیلی کرنے میں سہولت فراہم کرنے کی خاطر مسودہ  کا اطلاع نامہ جاری کیاگیا
سڑک ٹرانسپورٹ اور شاہراہوں کی وزارت  نے 9 فروری 2023 کو G.S.R. 90کے مسودے کا ایک اطلاع نامہ جاری کیا ہے، تاکہ عارضی رجسٹریشن کے ذریعہ مکمل طور پر تیار شدہ موٹرگاڑیوں کو دویانگ جن یا معذوری سے متاثرہ افراد کی سہولت کے مطابق اور ان کے موافق موٹرگاڑیوں میں تبدیلی کرنے میں سہولت فراہم کی جاسکے۔
دویانگ جن افراد کی مخصوص ضروریات کے مطابق، موٹر گاڑیوں کو تبدیل کرنے کی غرض سے اکثر ان کی موبیلٹی میں سہولت فراہم کرنے کیلئے ضرورت ہوتی ہے۔ سردست، اس قسم کی تبدیلی، موٹر گاڑیوں کے مینوفیکچررس یا ان کے محاذ ڈیلر کے ذریعہ یا تو موٹر گاڑیوں کے رجسٹریشن سے قبل انجام دی جاسکتی ہے یا رجسٹریشن کرنے والی اتھارٹی سے موصولہ اجازت کی بنیاد پر موٹر گاڑیوں کی رجسٹریشن کے بعد بھی یہ تبدیلی کی جاسکتی ہے۔
اس عمل کو سادہ اور آسان بنانے کی خاطر، ایم او آر ٹی ایچ کے ضوابط 53 اے اور 53 بی میں بعض ترامیم کرنے کی تجویز پیش کی ہے، تاکہ موٹر گاڑیوں کو دویانگ جن افراد کی ضروریات کے مطابق اور موافق بنانے کی غرض سے عارضی رجسٹریشن کی سہولت میں توسیع کی جاسکے۔
ترمیمی قواعد وضوابط کے کلیدی ضابطے درج ذیل ہیں۔
- ضابطہ 53 اے میں، عارضی رجسٹریشن کے لئے درخواست دینے کے لئے وجوہات میں اضافہ کیاگیا ہے، تاکہ ان مکمل طور پر تیار شدہ موٹر گاڑیوں کے معاملوں کو ان میں شامل کیا جاسکے، جنہیں کہ دویانگ جن افراد کی ضروریات کے عین مطابق بنانے کے مقصد سے تبدیل کیا جانا ہے۔
- ضابطہ 53 بی میں، ذیلی ضابطے 2 کے تحت شامل کرنے کے لئے ضابطے تجویز کئے گئے ہیں۔ اس کا مقصد اس بات کو عام کرنا ہے کہ مکمل طور پر تیار شدہ موٹر گاڑیوں کو معذوری سے متاثرہ افراد کی مخصوص ضروریات کے موافق بنانے کی خاطر ان میں تبدیلی کرنے کے ساتھ ساتھ اگر موٹر گاڑی اُس ریاست کے علاوہ دوسری ریاست میں رجسٹر کی گئی ہے جس ریاست میں ڈیلر موجود ہے تو ان معاملوں میں عارضی رجسٹریشن کے درست ہونے کی مدت 45 دن ہوگی۔
ان ترامیم کی بدولت، دویانگ جن افراد یا معذوری سے متاثرہ افراد کے موٹر گاڑیاں چلانے میں مزید سہولت فراہم ہونے کی امید ہے۔
سبھی متعلقہ فریقوں اور شراکت داروں کی جانب سے تبصرے اور تجاویز 30 دن کے اندر اندر مدعو کئے گئے ہیں۔
وزارت خزانہ
انٹرنیشنل فنانشیل سروسیز سینٹرز اتھارٹی بل 2019 کو لوک سبھا میں پیش کرنے کو کابینہ کی منظوری
وزیر اعظم جناب نریندر مودی کی قیادت میں منعقدہ کابینہ کمیٹی نے انٹرنیشنل فنانشیل سروسیز سینٹرزاتھارٹی 2019 بل جو کہ 12 فروری 2019 کو راجیہ سبھا میں پیش کئے جانے کے بعد سے وہاں زیر التوا تھا، اسے واپس لینے کو اورپارلیمنٹ کے رواں اجلاس کے دوران انٹرنیشنل فنانشیل سروسیز سینٹر اتھارٹی بل 2019 کو لوک سبھا میں پیش کرنے کو اپنی منظوری دے دی ہے۔
فوائد:
بینک کاری اور کیپٹل مارکیٹ اور بیمہ سیکٹر س فی الحال آئی ایف ایس سی میں مختلف ریگولیٹروں یعنی آر بی آئی، ایس ای بی آئی اور آئی آر ڈی اے آئی کے ذریعہ ضابطہ بند کئے جاتے ہیں۔ آی ایف ایس سی میں کاروبار کی فعال نوعیت کے لئے اعلیٰ معیاری کا ضابطہ بند تال میل ضروری ہوتا ہے۔ اس کے لئے آئی ایف ایس سی میں مالی سرگرمیوں کی موجودہ ضابطہ بندی میں وضاحتوں اور بار بار کی ترمیمات کی بھی ضرورت ہوتی ہے۔
آئی ایف ایس سی میں مالی خدمات اور مصنوعات کی تیاری کے لئے مخصوص ضابطہ جاتی مداخلتوں کی ضرورت ہوگی۔ اس لیے مالی منڈی میں شرکت کرنے والوں کو عالمی معیار کا ریگولیٹری ماحول مہیا کرانے کے لئے ہندوستان میں آئی ایف ایس سی کے لئے مرکزی مالی ریگولیٹر کی ضرورت محسوس کی گئی ہے۔
مزید برآں ایز آف ڈوئنگ بزنس یعنی کاروبار میں آسانیاں باہم پہنچانے کے تناظر میں بھی یہ لازمی ہوگیا ہے۔ یونیفائڈ اتھارٹی ہندوستان میں آئی ایف ایس سی کے مزید فروغ اور عالمی سطح پر رائج بہتر طریقہ کار کو اپنانے کے لئے ضروری مدد بھی فراہم کرے گا۔
پس منظر:
مرکزی کابینہ نے 6 فروری 2019 کو منعقدہ اپنی میٹنگ میں پارلیمنٹ میں بین الاقوامی مالی خدمات مراکز اتھارٹی بل 2019 پیش کرکے تمام مالی خدمات کو ضابطہ بند کرنے کے لئے ایک یونیفائڈ اتھارٹی کے قیام کو اپنی منظوری دی تھی۔ اس کے ساتھ ہی خزانہ کے وزیر مملکت کے ذریعہ 12 فروری 2019 کو راجیہ سبھا میں انٹرنیشنل فنانشیل سروسیز سینٹرز اتھارٹی بل پیش کیاگیا تھا۔
لوک سبھا سکریٹریٹ نے یہ بتایا ہے کہ آئین کی دفعہ 117 کے تحت اس مالی بل کو آئین کی دفعہ 117 اور 274کے تحت صدر جمہوریہ کی سفارشات کے مطابق لوک سبھا میں پیش کیا جانا چاہئے۔
۔۔۔۔۔۔۔۔۔۔۔
م ن ۔ش س۔ ع ر۔
U-5275
(Visitor Counter : 52
امور داخلہ کی وزارت
سردار پٹیل قومی یکجہتی ایوارڈ کیلئے نامزدگی کی آخری تاریخ میں توسیع
نئی دہلی،28؍جنوری،حکومت ہند نے ہندوستان کے اتحاد اور سالمیت کو فروغ دینے میں گراں قدر تعاون کے لئے اعلیٰ ترین شہری ایوارڈ کی حیثیت سے سردار پٹیل قومی یکجہتی ایوارڈ کا قیام عمل میں لایا ہے۔ اس ایوارڈ کا مقصد قومی اتحاد اور سالمیت کے شعبے میں انفرادی سطح پر یا اداروں یا تنظیموں کی سطح پرغیر معمولی اور حوصلہ مند تعاون کا اعتراف کرنا اور ایک مضبوط او ر متحدہ ہندوستان کی قدر کو مستحکم کرنا ہے۔ اس سلسلے میں 20؍ ستمبر 2019 کو ایک نوٹیفکیشن جاری کیا گیا تھا اوراس ایوارڈ کے لئے نامزدگیاں ؍ سفارشات طلب کی گئی تھیں۔ اس ایوارڈ کے سلسلے میں تفصیلات www.nationalunityawards.mha.gov.inپردستیاب ہیں۔اس ایوارڈ کے لئے نامزدگیوں کی تاریخ میں توسیع کر دی گئی ہے اور اس کی آخری تاریخ اب 30؍ اپریل 2020مقرر کی گئی ہے۔
۰۰۰۰۰۰۰۰
U- 389
(Visitor Counter : 55
وزیراعظم کا دفتر
ڈنمارک کی ملکہ مارگریتھ دوم نے وزیر اعظم کا استقبال کیا
ڈنمارک کی عزت مآب ملکہ مارگریتھ II نے آج کوپن ہیگن کے تاریخی امالینبرگ محل میں وزیر اعظم جناب نریندر مودی کا استقبال کیا۔
وزیر اعظم نے ان کی ڈنمارک کی تخت نشینی کی گولڈن جوبلی کے موقع پر ملکہ محترمہ کو مبارکباد دی۔
وزیر اعظم نے انہیں حالیہ برسوں میں تیزی سے گہرے ہوتے ہوئے ہندوستان۔ ڈنمارک تعلقات خاص طور پر ماحول دوست منصوبہ جاتی شراکت داری کےبارے میں آگاہ کیا ۔ انہوں نے سماجی مقاصد کو آگے بڑھانے میں ڈنمارک کے شاہی خاندان کے کردار کی بھی تعریف کی۔
وزیر اعظم نے پرتپاک استقبال اور مہمان نوازی پر ملکہ محترمہ کا شکریہ ادا کیا۔
بندرگاہوں، جہاز رانی اور آبی راستوں کی وزارت
چابہار پورٹ کو آئی این ایس ٹی سی سے جوڑنے کےموضوع پرورکشاپ کا انعقاد
نئی دلی، 19 جنوری، 2023 / بندرگاہوں، جہاز رانی اور آبی گزرگاہوں کی مرکزی وزارت، حکومت ہند نے انڈیا پورٹس گلوبل لمیٹڈ کے اشتراک سے آج ممبئی میں 'چابہار بندرگاہ کو آئی این ایس ٹی سی کے ساتھ جوڑنے' پر ایک ورکشاپ کا انعقاد کیا۔ انٹرنیشنل نارتھ-ساؤتھ ٹرانسپورٹ کوریڈور  ایک کثیر موڈل ٹرانسپورٹ روٹ ہے جو بحر ہند اور خلیج فارس کو بحیرہ کیسپین بحیرہ ایران اور شمالی یورپ کے راستے روس میں سینٹ پیٹرزبرگ سے ملاتا ہے۔
ورکشاپ کے دوران، ایم ڈی-آئی پی جی ایل نے آئی این ایس ٹی سی پر ایک پریزنٹیشن دیا اور ایف ایف ایف اے آئی نے آئی این ایس ٹی سی کی مطالعاتی رپورٹ پر ایک پریزنٹیشن دیا۔ ایران کے پی ایم او کے ڈی جی  خسرو سرائے نے ورکشاپ سے خطاب کیا۔ اس کے بعد سکریٹری، ایم او پی ایس ڈبلیو کا خطاب ہوا۔
ورکشاپ کے دوران مقررین نے آئی این ایس ٹی سی کے ممبئی  سے شاہد بہشتی بندرگاہ چابہار بذریعہ سمندر، چابہار سے بندر انجلی  بذریعہ سڑک، اور پھر جہاز کے ذریعے بحیرہ کیسپین میں چابہار بندرگاہ تک کے سفر کا ذکر کیا۔ انجلی سے استرخان  تک سامان کی نقل و حرکت کا تصور پیش کیا ۔
چابہار کا اسٹریٹجک مقام اسے نقل و حمل کے مرکز کے طور پر ترقی کے لیے موزوں بناتا ہے۔ بندرگاہ کا 16 میٹر گہرا مسودہ بڑی کھیپ کے جہازوں کو سنبھالنے کے لیے موزوں ہے۔ یہ بندرگاہ دنیا کے مصروف ترین تجارتی راستوں کے قریب واقع ہے۔ یہ خطہ ایشیا-یورپ، ایشیا-ایشیاء تجارتی راستوں کے تحت آتا ہے جہاں سے بڑی مقدار میں کارگو منتقل ہوتا ہے۔
آئی این ایس ٹی سی  روس، یورپ اور وسطی ایشیائی منڈیوں تک ای ایکس آئی ایم کی ترسیل کے لیے لگنے والے وقت کو کم کرنے کے لیے بھارت کا وژن اور پہل ہے۔ راہداری کے کامیاب افتتاح سے بھارت کو روس اور وسطی ایشیائی ممالک سے جوڑنے میں مدد ملے گی۔ چابہار بندرگاہ ایران میں واقع ہے، جو خطے بالخصوص وسطی ایشیا کے لیے تجارتی راہداری کا مرکز ہے۔
ورکشاپ کا اختتام آئی پی جی ایل کے ڈائریکٹر  کے شکریہ کے ساتھ ہوا۔
.................
ش ح ۔ ا س ۔ ت ح
U - 724
(Visitor Counter : 87
بندرگاہوں، جہاز رانی اور آبی راستوں کی وزارت
وی او چدمبرنار بندرگاہ نے سنگل کنسائنمنٹ میں درآمد کیے گئے سب سے زیادہ ونڈ مل کے پنکھوں کے انتظام کا ایک اور ریکارڈ قائم کیا
تمل ناڈو کے توتی کورن میں وی او چدمبرنار بندرگاہ نے درآمد شدہ 120 ونڈ مل پنکھوں کا انتظام کرنے میں کامیابی حاصل کی ہے۔ یہ اب تک کا سب سے بڑا سنگل کنسائنمنٹ تھا اور اس نے 27 اکتوبر، 2022 والے سنگل کنسائنمنٹ میں 60 ونڈمل پنکھوں کے انتظام کا ریکارڈ پار کر لیا۔ پورے کنسائنمنٹ کو بندرگاہ کے دو کرینوں سے بہت ہی احتیاط کے ساتھ اتارا گیا۔ اس دوران مال اور مال اتارنے کے کام میں لگے مزدوروں کی حفاظت کا پورا خیال رکھا گیا۔
چپٹی سطح والے جہاز ’ایم وی نان فنگ چی شنگ‘ نے 25 اکتوبر، 2022 کو بندرگاہ پر لنگر ڈالا تھا۔ جہاز پر 120 ونڈ مل پنکھے لدے ہوئے تھے اور اس بھرے ہوئے جہاز کا اگلا حصہ آبی سطح سے 6.60 میٹر اونچا تھا۔ پورا کنسائنمنٹ 44 گھنٹوں میں اتار لیا گیا۔ ونڈ مل کے پنکھے چین میں بنے تھے اور انہیں چانگشو کی بندرگاہ سے روانہ کیا گیا تھا۔ انہیں وی او سی بندرگاہ کے ذریعے درآمد کیا گیا تھا۔ ملک کے ونڈ مل فارموں میں انہیں لگایا جائے گا۔
وی او چدمبرنار پورٹ کا ونڈ مل کے پنکھوں اور دیگر معاون آلات کے انتظام کا قابل ذکر ریکارڈ ہے۔ اس نے مالی سال 2022-2021 کے دوران 2906 ونڈ مل پنکھوں کا انتظام کیا تھا۔ اسی طرح ستمبر، 2022 تک کے حالیہ مالی سال کے دوران بندرگاہ نے 1598 ونڈ مل کے پنکھوں کا انتظام کیا ہے۔ بندرگاہ میں ونڈ مل کے پنکھے اور معاون آلات رکھنے کی مناسب جگہ موجود ہے۔ ونڈ مل کے پنکھوں کو لادنے کے لیے لمبے سائز کے ٹرک آسانی کے ساتھ اسٹوریج ایریا تک پہنچ سکتے ہیں۔ بندرگاہ قومی شاہراہ سے منسلک ہے، جہاں تک پہنچنا بھی بہت آسان ہے۔
وی او چدمبرنار پورٹ اتھارٹی کے صدر جناب ٹی کے رام چندرن نے کہا، ’’ونڈ مل کے پنکھوں کے انتظام کی جو شاندار خدمت وی او چدمبرنار بندرگاہ فراہم کرتی ہے، وہ سروس میکانزم کے شعبے میں اہم تعاون ہے۔ اس کے کام سے علاقے کی مسلسل ترقی ممکن ہوتی ہے اور ہندوستان کی قابل تجدید توانائی کی صلاحیت کو بڑھانے میں مدد ملتی ہے۔‘‘
بہت چھوٹی، چھوٹی اور درمیانی صنعتوں کی وزارت
ایم ایس ایم ای کے وزیر نے انڈیا ایکسپورٹ پہل اور انڈیا ایکس پورٹس 2021 پورٹل کی شروعات کی
نئی دہلی، 29 ستمبر2021/ چھوٹی، انتہائی چھوٹی اور اوسط درجہ کی صنعت کے مرکزی وزیر جناب نارائن رانا نے آج نئی دہلی میں انڈیا ایکسپورٹ پہل اور انڈیا ایکسپورٹس 2021 پورٹل کی شروعات کی۔ اس موقع پر ان کے ساتھ وزیر مملکت جناب بھانو پرتاپ سنگھ ورما اور وزارت کے سینئر افسران بھی موجود تھے۔
اس موقع پر اپنے خطاب میں جناب رانا نے ایم ایس ایم ای کی مدد سے برآمدات کی نمو میں اضافہ کرنے اور رواں مالی سال میں چار سو بلین امریکی ڈالر کے ہدف کو حاصل کرنے اور 2027 تک برآمدات میں ایک ٹریلین ڈالر کے چیلنجنگ ہدف کو حاصل کرنے کا اعتماد ظاہر کیا۔ انہوں نے کہا کہ برآمدات بڑھانے اور مقامی سطح پر اس کے فروغ کو یقینی بنانے کے لئے بھارت کے بنیادی ڈھانچے میں اصلاحات کرکے ملک کو ترقی یافتہ ممالک میں شامل کرنا ہے۔ یہ ہدف بھارت کے مقابلہ جاتی فوائد میں اضافہ کرکے یا ایم ایس ایم ای کی مقابلہ جاتی امور کو بڑھاکر اور بھارت کو دنیا کے لئے مینوفیکچرنگ کے ذریعہ ایک پسندیدہ مقام بناکر حاصل کیا جاسکتا ہے۔ مرکزی وزیر نے کہا کہ تجارت کے توازن کو قائم کرنے اور درآمدات پر انحصار کم کرنے کے امور میں ایم ایس ایم ای ایک اہم کردار ادا کرے گا اور یہ ان کی مینوفیکچرنگ صلاحیتوں کو بڑھاکر کیا جاسکتا ہے۔ انہوں نے کہا کہ جامع نکتہ نظر اپنانے سے بھارت ایک عالمی مینوفیکچرنگ اور سرکردہ ایکسپورٹ مرکز بن جائے گا۔ وزیر مملکت جناب بھانو پرتا پ نے اس وقت کو یاد کیا جب ملک کے طاقتور تجارت اور ایکسپورٹ کے سبب دنیاوی تجارت میں بھارت کی ایک بڑی حصہ داری تھی۔ انہوں نے کہا کہ ایم ایس ایم ای برآمدات، بھارتی معیشت کی مضبوطی کو بحال کرنے میں اہم کردار ادا کررہے ہیں۔ بھارت کو جغرافیائی توسیع میں پہلے 63 ملین کے ساتھ ہی چھوٹی ، بہت چھوٹی اور اوسط درجہ کی صنعت بھارت کی کل برآمدات کا تقریباً چالیس فی صد کا تعاون ہےجو ملک کے مینوفیکچرنگ جی ڈی پی پیداوار کا تقریباً 6.11 فی صد اور سروس سیکٹر سے جی ڈی پی کی پیداوار کا 24.63 فی صد کا تعاون ہے۔
انڈیا ایکسپورٹس کا ہدف ایم ایس ایم ای کو مفت بڑھاوا دینا ہے ۔ اس کے اہم مقاصد میں موجودہ ٹریف لائنوں میں ایکسپورٹ امکانات پر توجہ مرکوز کرنا اور ایم ایس ایم ای کی حمایت کرنے کے مقصد سے اس کے برآمدات کی تعداد میں اضافہ اور سال 2021 میں ایم ایس ایم ای ایکسپورٹ کو پچاس فی صد بڑھانے اور 5 ٹریلین معیشت کے وزیراعظم نریندرمودی کے خواب کو پورا کرنا ہے۔
اس پہل میں ایک انفو پورٹل ہے جو بھارتی ایم ایس ایم ای کے ذریعہ برآمدات کئے جانے کے لئے علم کی بنیاد پر کام کرتا ہے۔ جس میں ممکنہ بازاروں کے ساتھ ساتھ برآمدات، اس سے متعلق پروسیس اور دیگر ضروری معلومات کے ساتھ سبھی 456 ٹریف لائنوں کے لئے برآمدات کی صلاحیت سے متعلق ضروری معلومات دستیاب ہے۔ اس میں ایک ایکسپورٹ ہیلپ ڈیکس کے علاوہ بین الاقوامی بازار میں خصوصی مصنوعات کے مواقع سامنے رکھنے والے خصوصی سیشن کی ایک سیریز کے ذریعہ ایم ایس ایم ای کو تربیت دینے والوں کی قیادت کو کرنے والا پلیٹ فارم مہیا کیا جائے گا۔ اس پہل کا مقصد ایک لاکھ سے زیادہ چھوٹی، بہت چھوٹی اور اوسط درجے کی صنعتوں  کو فائدہ پہنچانا ہے جو برآمدات کے بارے میں زیادہ معلومات کے لئے خواہش مند ہیں اور 30 ہزار سے زیادہ چھوٹی، بہت چھوٹی او راوسط درجے کی صنعتوں کو ایکسپورٹ شروع کرنے کے لئے حوصلہ افزائی کرکے سرگرم برآمد کنندگان کی تعداد کو دوگنا کرنا ہے۔
ش ح۔ع ح - ج
Uno9542
(Visitor Counter : 168